als_Latn dik_Latn sag_Latn
1 QERSHOR 2016
SHTETET E BASHKUARA
Dëshmitarët e Jehovait nxjerrin në shitje Towers, pronën historike në Bruklin
NJU-JORK—Më 24 maj 2016 Dëshmitarët e Jehovait nxorën zyrtarisht në shitje Towers, një godinë banimi me 16 kate që ndodhet në adresën 21 Clark Street në zonën e njohur historike Brooklyn Heights. Ish-hoteli me një sipërfaqe 29.150 km2, i njohur për kurorën me katër kulla veneciane, për nëntë dekada ka qenë një pamje madhështore në horizontin e Bruklinit.
Towers në fillim quhej Leverich Towers Hotel dhe u përurua më 1928. Hotelin e projektuan arkitektët e njohur Starrett & Van Vleck, që kanë projektuar dyqanet me emër Lord & Taylor dhe Saks Fifth Avenue në qytetin e Nju-Jorkut. Disa vjet më vonë pronari i ri i vuri emrin Towers Hotel. Me dekor romanesk, me një dhomë balloje me shandanë dhe me një tarracë nga ku dukeshin qartë pamje të Manhatanit të Poshtëm, të portit të Nju-Jorkut e të urës së Bruklinit, ai u reklamua si «Aristokrati i Hoteleve të Bruklinit».
Pavarësisht nga fillimet mbresëlënëse, në vitet 70 hoteli ishte në gjendje të mjerë. Dëshmitarët e blenë më 14 janar 1975. Në vitin 1978 mbaroi rimodelimi që të shërbente si godinë banimi dhe dhomë ngrënieje për më se 1.000 Dëshmitarët e Jehovait që punonin në selinë e tyre botërore. Riçard Devajni, zëdhënës për Dëshmitarët, shpjegon: «Puna e shtypjes së botimeve po shtohej me të shpejtë. Towers ofronte hapësirën për të cilën kishim aq shumë nevojë që të strehonim stafin që sa vinte e rritej.»
Që nga viti 1995 Dëshmitarët nisën një rinovim edhe më të madh, i cili do t’i rikthente hotelit një pjesë së madhështisë së dikurshme. Z. Devajn përshkruan punën e ndërtimit: «Në vitet 90 rindërtuam krejtësisht pjesën e brendshme të ndërtesës e zëvendësuam sistemet hidraulike dhe elektrike. Ndërtuam edhe shkallët madhështore që të zbresin nga recepsioni në katin e dhomës së ngrënies.»
David Semoniani, zëdhënës në selinë botërore të Dëshmitarëve, komenton: «Kur ecën në rrugët e Brooklyn Heights dhe i afrohesh Towers, s’ka si të mos të tërheqë vëmendjen eleganca e ndërtesës. Megjithatë, përveç bukurisë për të cilën kemi punuar fort për ta ruajtur me shije, për dekada ajo ka qenë një shtëpi e rehatshme e anëtarëve të personelit të selisë sonë botërore.»
Zëdhënësi për mediat:
David A. Semonian, Zyra e Informacionit Publik, 1-718-560-5000
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn